CHG พุ่งเกือบ 7% แตะ 3.24 บ. หลังประกาศกำไรไตรมาส 1 โตแกร่ง!
ราคาหุ้น CHG พุ่งเกือบ 7% แตะระดับ 3.24 บ. หลังประกาศกำไรไตรมาส 1 โต 35% แตะ 251.79 ล้านบาท!
14 พ.ค. 2564

ผู้สื่อข่าวรายงานว่า ราคาหุ้นบริษัท โรงพยาบาลจุฬารัตน์ จำกัด (มหาชน) หรือ CHG วันที่  14 พ.ค.2564 ล่าสุด ณ เวลา  11.46 น. อยู่ที่ระดับ 3.24 บาท ปรับตัวขึ้น 0.20 บาท หรือ 6.58% สูงสุดที่ระดับ 3.24 บาท ต่ำสุดที่ระดับ 3.06 บาท ด้วยมูลค่าการซื้อขาย 296.58 ล้านบาท

ทั้งนี้ราคาหุ้นปรับตัวขึ้นอย่างมีนัยสำคัญหลังจากบริษัทฯ ประกาศผลการดำเนินงานประจำไตรมาส 1/2564 มีกำไรสุทธิ 251.79 ล้านบาท ปรับตัวขึ้น 35% จากช่วงเดียวกันเมื่อปีก่อนมีกำไรสุทธิ 186.489 ล้านบาท โดยผลการดำเนินงานงวดไตรมาสดังกล่าวมีกำไรเพิ่มขึ้น เนื่องจากบริษัทฯ มีรายได้จากการประกอบกิจการโรงพยาบาล 1,414.8 ล้านบาท เพิ่มขึ้น 97.6 ล้านบาท คิดเป็นอัตราเพิ่มขึ้นร้อยละ 7 เมื่อเทียบกับไตรมาส 1 ปี 2563 หลังจากเกิดการแพร่ระบาดของเชื้อไวรัสโควิด-19
ขณะที่คาดการณ์ว่าไตรมาส 2/2564 บริษัทฯ จะยังมีผลประกอบการที่ดีต่อเนื่อง จากการแพร่ระบาดของโควิด-19 ที่ยังคงมีตัวเลขผู้ติดเชื้อสูง